واشینگتون رهبرلیگی بیر ترور هؤرگوتونو مخاطب آلدیغی یولوندا قالماقاللی آچیقلاما وئردی.
آمریکا رهبرلیگی آلتین‌داکی داعش قارشیدی کوالیسیونون سؤزچوسو، بؤلوجو ترور هؤرگوتو پ‌کاکا/پ.ی.دنین، اؤزلرینی، سوریه‌یه مداخیله اوچون دعوت ائتدیگینی آچیقلادی.
داعش قارشیدی کوالیسیون سؤزچوسو ریان دیلون، آمریکانین ساوونما باخانلیغین‌دا‌کی مطبوعات توپلانتیسینا تله‌کنفرانس یولو ایله باغلاندی.
داعشین الین‌ده‌کی تورپاقلارین هارداسا هامی‌سینی ایتیرمه‌سینه باخمایاراق، مباریزه‌نین بیتمه‌دیگینی بیلدیرن دیلون، روسیانین هؤرگوتون بیتدیگینه یؤنه‌لیک آچیقلامالارینین دوغرو اولمادیغینی ادعا ائتدی.
آلبای دیلون، بؤلوجو ترور هؤرگوتو پ‌کاکانین سوریه قولو پ.ی.د/ی.پ.گ‌نین کنترل ائتدیگی تورپاقلاردان چیخاردیلان بعضی داعش عنصورلارینین دمشقه دوغرو ایرلیله‌دیگینی سؤیله‌دی.
سؤزچو، ترور هؤرگوتونون اورتا فرات دره‌سین‌ده ساوونمانی گوجلندیردیگینی بیلدیردی.
سؤزچویه، دمشقین گونئیینه گئچن داعش عنصورلاری ایچری‌سین‌ده پ.ی.د ایله رقه‌ده ائدیلن آنلاشما چرچیوه‌سین‌ده سربست بوراخیلانلارین اولوب اولمادیغی دا سوروشولدو.
آنجاق، دقیق جاواب آیناممادی.
دیلونا آیریجا، روسیا و ایرانین سوریه‌ده مداخیله‌یه دعوت ائدیلدیگی، آمریکانین ایسه بو اؤلکه‌یه یاسادیشی اولاراق داخیل اولدوغو یولوندا بیر سوال دا سوروشولدو.
دیلون، "سوریه‌ده یئرلی اورتاقلاریمیز" اولاراق آدلاندیردیغی ترور هؤرگوتو پ.ی.د/پ‌کاکانین اؤزلرینی دعوت ائتدیگینی سؤیله‌دی.
